FI
L 118/50
Euroopan unionin virallinen lehti
4.5.2023
LIITE II
Muutetaan asetuksen (EU) 2015/340 liite II (osa ATCO.
AR) seuraavasti: 1)
Korvataan ATCO.AR.A.005 kohta seuraavasti: ”ATCO.AR.A.005 Henkilöstö a) Toimivaltaisten viranomaisten on joka toinen vuosi laadittava ja saatettava ajan tasalle arviointi henkilöstöre­ sursseista, joita ne tarvitsevat valvontatoimintojensa suorittamiseen, ja tämän arvioinnin on perustuttava analyysiin tässä asetuksessa vaadituista prosesseista.
b) Toimivaltaisen viranomaisen hyväksyntä- ja valvontatehtäviin tai näihin molempiin valtuuttamalla henkilöstöllä on oltava valtuudet suorittaa vähintään seuraavat tehtävät: 1) tutkia asiakirjoja, kuten lupakirjoja, todistuksia, tallenteita, tietoja, menettelyjä ja muuta vaaditun tehtävän toteuttamisen kannalta olennaista aineistoa; 2) ottaa jäljennöksiä tai otteita kyseisistä asiakirjoista, tiedoista, menettelyistä tai muusta aineistosta; 3) pyytää selitystä; 4) päästä asiaankuuluviin tiloihin ja toimintapaikkoihin; 5) suorittaa auditointeja ja tarkastuksia, ennalta ilmoittamattomat tarkastukset mukaan luettuina; 6) toteuttaa tai käynnistää tarpeen mukaan toimenpiteitä täytäntöönpanon varmistamiseksi.”
2)
Korvataan ATCO.AR.A.010 kohta seuraavasti: ”ATCO.AR.A.010 Toimivaltaisten viranomaisten tehtävät Toimivaltaisten viranomaisten tehtäviin kuuluvat a) lupakirjojen, kelpuutusten, merkintöjen ja lääketieteellisten kelpoisuustodistusten myöntäminen, peruuttaminen tai voimassaolon keskeyttäminen; b) väliaikaisen työpaikkakouluttajan valtuutuksen myöntäminen ATCO.C.025 kohdan mukaisesti; c) väliaikaisen tarkastajan valtuutuksen myöntäminen ATCO.C.065 kohdan mukaisesti; d) merkintöjen voimassaolon jatkaminen ja uusiminen; e) lääketieteellisten kelpoisuustodistusten voimassaolon jatkaminen, uusiminen tai rajoittaminen, kun ilmailulääkäri (AME) tai ilmailulääketieteen keskus (AeMC) on siirtänyt asian viranomaisen ratkaistavaksi; f)
ilmailulääkäreiden hyväksyntätodistusten myöntäminen, voimassaolon jatkaminen, uusiminen, peruuttaminen, voimassaolon keskeyttäminen, rajoittaminen tai muuttaminen;
g) koulutusorganisaatioiden toimilupien ja ilmailulääketieteen keskusten hyväksyntätodistusten myöntäminen, peruuttaminen, voimassaolon keskeyttäminen ja rajoittaminen; h) kurssien, koulutussuunnitelmien ja yksikön pätevyyden ylläpitosuunnitelmien sekä arviointimenetelmien hyväksyminen; i)
kielitaidon osoittamiseen käytettävän arviointimenetelmän hyväksyminen ja kielitaidon arviointielimiin sovellettavien vaatimusten määrittäminen ATCO.B.040 kohdan mukaisesti;
j)
edistyneen tason (taso 5) kielitaitovaatimuksen hyväksyminen ATCO.B.030 kohdan d alakohdan mukaisesti;
k) koulutusorganisaatioiden ja niiden kurssien ja koulutussuunnitelmien valvonta; l)
yksikön pätevyyden ylläpitosuunnitelmien hyväksyminen ja valvonta;
m) asianmukaisten muutoksenhaku- ja ilmoitusmenettelyjen käyttöönotto; n) lupakirjojen tunnustamisen ja vaihtamisen helpottaminen, mukaan lukien lennonjohtajien asiakirjojen siirtäminen ja vanhan lupakirjan palauttaminen lupakirjan myöntäneelle toimivaltaiselle viranomaiselle ATCO.AR.D.003 kohdan mukaisesti; o) koulutusorganisaation hyväksyntätodistusten ja kurssihyväksyntöjen tunnustamisen osoittamiseen käytettävän arviointimenetelmän hyväksymisen helpottaminen.”
sekä
kielitaidon